McCullum vervang Kallis as breier in IPL | Netwerk24
Jacques KallisFoto: Getty Images
Brendon McCullumFoto: Getty Images
Jacques Kallis en die Kolkata Knight Riders se paaie het ná drie seisoene geskei.
Dié krieketspan, wat aan die Indiese Premierliga (IPL) deelneem, het Donderdag bekend gemaak die voormalige Nieu-Seelandse speler Brendon McCullum is sy nuwe hoofafrigter.
McCullum (37) het twee seisoene vir dié tweemalige kampioene gespeel. Hy het ook sy kolf vir die Trinbago Knight Riders, sy susterspan, in die Karibiese Premierliga (CPL) laat klap.
Die Knight Riders sê nie hoekom die voormalige Protea Kallis hom verlaat nie.
McCullum sê dit is 'n eer om die verantwoordelikheid te aanvaar.
"Die Knight Rider-franchises in die IPL en die CPL het ikoniese status gekry en die standaard in franchisekrieket gestel," sê McCullum in 'n verklaring.
McCullum, voormalige aanvangskolwer, het in 2008 in die eerste wedstryd van die eerste seisoen van die IPL 'n skitterende, onoorwonne 158 teen die Royal Challengers Bangalore aangeteken. – Reuters